Το **Πανεπιστήμιο του Πεκίνου** (κινεζικά: 北京大学) είναι ένα σημαντικό ερευνητικό πανεπιστήμιο στο Πεκίνο της Κίνας και μέλος της ελίτ των κινεζικών πανεπιστημίων. Το Πανεπιστήμιο του Πεκίνου ιδρύθηκε ως Αυτοκρατορικό Πανεπιστήμιο του Πεκίνου το 1898 όταν έλαβε τον πρώτο του βασιλικό χάρτη από τον αυτοκράτορα Γκουανσιού. Το 1912 το πανεπιστήμιο υιοθέτησε το σημερινό του όνομα. Διαχρονικά κατατάσσεται ως ένα από τα κορυφαία ακαδημαϊκά ιδρύματα στην Κίνα. Για το 2022 κατατάχθηκε στην 16η θέση παγκοσμίως και στην 2η θέση μεταξύ πανεπιστημίων της Ασίας.

Στα τέλη του 20ου αιώνα, η κινεζική κυβέρνηση έθεσε το Πανεπιστήμιο του Πεκίνου στην κορυφή της ατζέντας της για την προώθηση της τριτοβάθμιας εκπαίδευσης, με στόχο την οικοδόμηση ενός πανεπιστημίου παγκόσμιας κλάσης τον 21ο αιώνα. Μετά τη συγχώνευση με το Ιατρικό Πανεπιστήμιο του Πεκίνου το 2000, το Πανεπιστήμιο του Πεκίνου απέκτησε δομή με πολλαπλούς γνωστικούς κλάδους. Μέχρι σήμερα, το πανεπιστήμιο έχει εκπαιδεύσει και έχει φιλοξενήσει πολλές εξέχουσες σύγχρονες κινεζικές προσωπικότητες, συμπεριλαμβανομένων των Μάο Τσετούνγκ, Λου Σιουν, Χου Σι, Μάο Ντουν, Λι Ντατζάο, Τσεν Ντουσίου, και του σημερινού πρωθυπουργού Λι Κετσιάνγκ. 

Η βιβλιοθήκη του Πανεπιστημίου του Πεκίνου είναι μια από τις μεγαλύτερες βιβλιοθήκες μεταξύ των ασιατικών πανεπιστημίων, με συνολικό εμβαδόν 53.000 m2. Το πανεπιστήμιο είναι γνωστό για τους χώρους της πανεπιστημιούπολης και την ομορφιά της παραδοσιακής κινέζικης αρχιτεκτονικής του. Το προσωπικό του πανεπιστημίου περιλαμβάνει 48 μέλη της Κινεζικής Ακαδημίας Επιστημών (CAS), 9 μέλη της Κινεζικής Ακαδημίας Μηχανικών (CAE) και 21 μέλη της Παγκόσμιας Ακαδημίας Επιστημών (TWAS).

Πανεπιστημιούπολη
-----------------

Η πανεπιστημιούπολη του Πανεπιστημίου του Πεκίνου βρισκόταν αρχικά βορειοανατολικά της Απαγορευμένης Πόλης στο κέντρο του Πεκίνου και αργότερα μεταφέρθηκε στην πρώην πανεπιστημιούπολη του Πανεπιστημίου Γιεντσίν το 1952. Η κύρια πανεπιστημιούπολη βρίσκεται στο βορειοδυτικό Πεκίνο, στην περιοχή Χαϊντιάν, κοντά στα Θερινά Ανάκτορα και στα Παλαιά Θερινά Ανάκτορα. Η περιοχή βρίσκετεται εκεί όπου χτίστηκαν πολλοί από τους πιο γνωστούς κήπους και παλάτια του Πεκίνου.

Η πανεπιστημιούπολη βρίσκεται στην πρώην τοποθεσία των αυτοκρατορικών κήπων της δυναστείας Τσιν και διατηρεί το παραδοσιακό τοπίο κινέζικου στιλ, συμπεριλαμβανομένων παραδοσιακών σπιτιών, κήπων, παγόδων και πολλών αξιοσημείωτων ιστορικών κτιρίων και κατασκευών. Παράλληλα ενσωματώνει στοιχεία δυτικού στιλ με παραδοσιακά κινέζικα αισθητικά πρότυπα. Ο Αμερικανός αρχιτέκτονας και ιστορικός τέχνης Τάλμποτ Χάμλιν σχεδίασε μερικά από τα κτίρια του πανεπιστημίου κατά τη χρονική περίοδο 1919-1922. Υπάρχουν πολλές πύλες που οδηγούν στην πανεπιστημιούπολη — Ανατολής, Δύσης και Νότου. Το πανεπιστήμιο φιλοξενεί πολλά μουσεία, όπως το Μουσείο Πανεπιστημιακής Ιστορίας, και το Μουσείο Τέχνης και Αρχαιολογίας Άρθουρ Σάκλερ. Αξιοσημείωτα αντικείμενα σε αυτά τα μουσεία περιλαμβάνουν ταφικά αντικείμενα που ανασκάφηκαν στο Πεκίνο και χρονολογούνται χιλιάδες χρόνια πίσω από τους τάφους των βασιλιάδων της περιόδου των εμπόλεμων κρατών. Παράλληλα, εκτίθενται τελετουργικά αγγεία καθώς και περίτεχνα κοσμήματα. Υπάρχουν επίσης ανθρώπινα οστά στημένα με τον παραδοσιακό τρόπο ταφής εκείνης της περιόδου.

* Το Πανεπιστήμιο του Πεκίνου το χειμώνα.Το Πανεπιστήμιο του Πεκίνου το χειμώνα.
* Το Πανεπιστήμιο του Πεκίνου το φθινόπωρο.Το Πανεπιστήμιο του Πεκίνου το φθινόπωρο.
* Το Πανεπιστήμιο του Πεκίνου την άνοιξη.Το Πανεπιστήμιο του Πεκίνου την άνοιξη.
* Μια πέτρινη γέφυρα μέσα στην πανεπιστημιούπολη.Μια πέτρινη γέφυρα μέσα στην πανεπιστημιούπολη.
* Κεντρική Βιβλιοθήκη του Πανεπιστημίου του Πεκίνου.Κεντρική Βιβλιοθήκη του Πανεπιστημίου του Πεκίνου.
* Το Κολλέγιο Αρχιτεκτονικής και Τοπίου.Το Κολλέγιο Αρχιτεκτονικής και Τοπίου.
* Τα κτίρια των Ανθρωπιστικών Επιστημών.Τα κτίρια των Ανθρωπιστικών Επιστημών.
* Το κτίριο των Επιστημών.Το κτίριο των Επιστημών.
* Σχολή Διεθνών Σπουδών.Σχολή Διεθνών Σπουδών.
* Κολλέγιο Χημείας και Μοριακής Μηχανικής.Κολλέγιο Χημείας και Μοριακής Μηχανικής.
* Σχολή Αρχαιολογίας και Μουσειολογίας.Σχολή Αρχαιολογίας και Μουσειολογίας.
* Τμήμα Ιστορίας.Τμήμα Ιστορίας.
* Σχολή Επιστημών Ζωής.Σχολή Επιστημών Ζωής.
* Τμήμα Κινεζικής Γλώσσας και Φιλολογίας.Τμήμα Κινεζικής Γλώσσας και Φιλολογίας.
* Διεθνές Κέντρο Μαθηματικής Έρευνας του Πεκίνου.Διεθνές Κέντρο Μαθηματικής Έρευνας του Πεκίνου.

Παραπομπές
----------

1. ↑  «History Peking University». Peking University. Αρχειοθετήθηκε από το πρωτότυπο στις 16 Ιουλίου 2015. Ανακτήθηκε στις 15 Ιουλίου 2015.
2. 1 2 3 4  «北京大学2018年基本数据» (PDF) (στα cn). Δεκεμβρίου 2018. Ανακτήθηκε στις 27 Σεπτεμβρίου 2020. CS1 maint: Μη αναγνωρίσιμη γλώσσα (link)
3. 1 2  «Best universities in China 2022». *Student* (στα Αγγλικά). 10 Σεπτεμβρίου 2021. Ανακτήθηκε στις 1 Νοεμβρίου 2021.
4. 1 2  «Peking University - History». Αρχειοθετήθηκε από το πρωτότυπο στις 9 Οκτωβρίου 2021. Ανακτήθηκε στις 1 Νοεμβρίου 2021.
5. ↑  «World University Rankings». *Times Higher Education (THE)* (στα Αγγλικά). 25 Αυγούστου 2021. Ανακτήθηκε στις 1 Νοεμβρίου 2021.
6. ↑  «Asia University Rankings». *Times Higher Education (THE)* (στα Αγγλικά). 18 Μαΐου 2021. Ανακτήθηκε στις 1 Νοεμβρίου 2021.
7. ↑  «Peking University Library - Introduction». Ανακτήθηκε στις 1 Νοεμβρίου 2021.
8. ↑  «Peking University - General information». Αρχειοθετήθηκε από το πρωτότυπο στις 27 Οκτωβρίου 2021. Ανακτήθηκε στις 1 Νοεμβρίου 2021.
9. ↑  «A destination to be explored - China.org.cn». *www.china.org.cn*. Ανακτήθηκε στις 1 Νοεμβρίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 128820942
* LCCN: n80030740
* ISNI: 0000 0001 2256 9319
* GND: 2017770-7
* SUDOC: 170550419
* BNF: cb12314837p (data)
* BIBSYS: 96006241
* NLA: 36599695
* NDL: 00297616
* NKC: ko2007248465
* CiNii: DA07040160

 |

 |